ddrg/super_eurlex huggingface dataset:
A Bizottság 593/2000/EK rendelete

(2000. március 13.)

a Marokkóból származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló 2006/97/EK tanácsi rendelet alkalmazásának felfüggesztéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Marokkóból származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló, 1997. október 9-i 2006/97/EK tanácsi rendeletre [1],

mivel:

(1) Az Európai Gazdasági Közösség és a Marokkói Királyság között létrejött együttműködési megállapodás [2] B. mellékletének 17. és 18. cikke különleges rendelkezéseket ír elő a teljes egészében Marokkóban létrejött és közvetlenül onnan a Közösségbe szállított, az 1509 és 1510 KN-kód alá tartozó olívaolajok behozatalára. E rendelkezéseket a Marokkói Királysággal levélváltás formájában kötött megállapodással 1994. január 1-jét követően az Együttműködési Megállapodás érvényességének időtartamára meghosszabbították.

(2) A 2006/97/EK rendelet megállapít bizonyos szabályokat e rendelkezések alkalmazására abból a célból, hogy hozzáigazítsák azokat a többoldalú kereskedelmi tárgyalások uruguayi fordulóján megkötött Mezőgazdasági Megállapodás követelményeihez.

(3) A 2006/97/EK rendelet 5. cikke szerint új megállapodás esetén a Bizottság a legutóbb a 2702/1999/EK rendelettel [3] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK rendeletben [4] megállapított eljárásnak megfelelően elfogadja az abból következő kiigazításokat. A különleges rendelkezések nem alkalmazhatóak az egyrészről az Európai Közösségek és tagállamaik, másrészről a Marokkói Királyság közötti társulás létrehozásáról szóló Euro-Mediterrán Megállapodás [5] hatályba lépése, 2000. március 1-je után. Mindaddig, amíg a 2006/97/EK rendeletet tanácsi jogszabály útján hivatalosan hatályon kívül nem helyezik, szükség van arra, hogy az új helyzethez igazodva az új megállapodás hatálybalépésének időpontjától felfüggesszék az említett rendelet alkalmazását.

(4) Az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2006/97/EK tanácsi rendelet alkalmazását fel kell függeszteni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2000. március 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. március 13-án.

a Bizottság részéről

Franz Fischler

a Bizottság tagja

[1] HL L 284., 1997.10.16., 13. o.

[2] HL L 264., 1978.9.27., 2. o.

[3] HL L 327., 1999.12.21., 7. o.

[4] HL 172., 1966.9.30., 3025/66. o.

[5] HL L 70., 2000.3.18.

--------------------------------------------------
A Tanács 1040/2000/EK rendelete

(2000. május 16.)

a tej- és tejtermékpiac közös szervezéséről szóló 1255/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) Az 1255/1999/EK rendelet [4] 31. cikke rendelkezik arról, hogy a benne foglalt bizonyos termékekre visszatérítést kell adni a termékek világpiaci ára, valamint ezen árak és a termékek Közösségben érvényes árai közötti különbség alapján a Szerződés 300. cikke értelmében megkötött megállapodásokból eredő korlátokon belül, ha azokat annak a rendeletnek a II. mellékletében felsorolt áruk formájában exportálják.

(2) A Bizottság több mezőgazdasági ágazatban, különösen a gabona-, cukor-, rizs- és tojáságazatokban, feladatául kapta az export-visszatérítésre jogosult termékek azonosítását, beleértve a Szerződés I. mellékletének hatálya alá nem tartozó termékeket is, annak érdekében, hogy a rendelkezésre álló erőforrások leghatékonyabb felhasználásához szükséges rugalmasságot biztosítani lehessen; ennélfogva helyénvaló a Bizottság számára ugyanezt, a visszatérítésre jogosult termékek megállapítására vonatkozó hatáskört a tejágazatban is megadni,

ELFOGADTA EZT A RENDELETET:

1. cikk

Az 1255/1999/EK rendelet 31. cikkének (14) bekezdése helyébe a következő rendelkezés lép:

"(14) E cikk alkalmazásának részletes szabályait, beleértve az elosztatlan vagy felhasználatlan exportálható mennyiségek újraelosztására vonatkozó intézkedéseket, valamint a II. melléklet valamennyi módosítását, a 42. cikkben megállapított eljárás szerint a Bizottságnak kell elfogadnia. A (8), (10), (11) és (12) bekezdés alkalmazásának részletes szabályait azonban az 1. cikkben szereplő és az e rendelet II. mellékletében felsorolt áruk formájában exportált termékek esetében a 3448/93/EK tanácsi rendelet 16. cikkében megállapított eljárás szerint kell elfogadni."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. május 16-án.

a Tanács részéről

az elnök

L. Capoulas Santos

[1] HL C 89. E, 2000.3.28., 31. o.

[2] 2000. május 3-i állásfoglalás (a Hivatalos Lapban még nem tették közzé).

[3] HL C 75., 2000.3.15., 14. o.

[4] HL L 160., 1999.6.26., 48. o.

--------------------------------------------------
A Bizottság 1628/2000/EK rendelete

(2000. július 24.)

egyes tej és tejtermékek piaci árát és összegét, amelyek ECU-ben kifejezett értékét a mezőgazdasági átváltási arányok korrekciós tényezőjének eltörlése következtében kiigazították, 1995. február 1-je előtt rögzítő rendeletek módosításáról szóló 1802/95/EK rendelet harmadik alkalommal történő helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1257/1999//EK rendelettel [1] módosított, meghatározott mezőgazdasági termékek tekintetében az Azori-szigetekre és Madeirára vonatkozó különleges intézkedésekről szóló, 1992. június 15-i 1600/92/EGK tanácsi rendeletre [2] és különösen annak 10. cikkére,

mivel:

(1) A legutóbb a 904/96/EK rendelettel [3] módosított 1802/95/EK bizottsági rendelet [4] mellékletében hiba található; ezt a hibát ki kell javítani.

(2) Az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1802/95/EK rendelet mellékletében a 2219/92/EGK bizottsági rendeletre [5] vonatkozó összegek helyébe a következők lépnek:

1 | 2 | 3 | 4 | 5 |

Rendelet | Hivatkozások | Előző összeg átváltással | Új összeg átváltás nélkül | Az 1995. szeptember 1-jétől alkalmazandó új összeg |

2219/92/EGK | 3. cikk b) pontja | 2,5 | 3,019 | 3 |

5 | 6,04 | 6 |

7,5 | 9,06 | 9 |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 24-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 80. o.

[2] HL L 173., 1992.6.27., 1. o.

[3] HL L 122., 1996.5.22., 4. o.

[4] HL L 174., 1995.7.26., 27. o.

[5] HL L 218., 1992.8.1., 75. o.

--------------------------------------------------
A Bizottság 704/2001/EK rendelete

(2001. április 6.)

a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló 1221/97/EK tanácsi rendelet végrehajtásának részletes szabályairól szóló 2300/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2070/98/EK rendelettel [1] módosított, a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló, 1997. június 25-i 1221/97/EK tanácsi rendeletre [2] és különösen annak 5. cikkére,

mivel:

(1) A legutóbb az 1438/2000/EK rendelettel [3] módosított 2300/97/EK bizottsági rendelet [4] megállapítja a méz termelésének és forgalmazásának javítására irányuló intézkedések végrehajtásához szükséges rendelkezéseket.

(2) A méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló 1221/97/EK tanácsi rendelet végrehajtásával kapcsolatban a Bizottság által a Tanács és az Európai Parlament számára benyújtott jelentés [5] következtetései egyszerűsített adminisztráció bevezetését írják elő, amely alapján a tagállamoknak csupán az előző évben benyújtott programok módosításait, illetve kiigazításait kell benyújtaniuk.

(3) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2300/97/EK rendelet 2. cikkének (1) bekezdése helyébe a következő rendelkezés lép:

"(1) A tagállamok minden évben a tárgyév áprilisának 15. napjáig közlik programjukat a Bizottsággal. A tagállamoknak azonban elegendő csupán az előző évben közölt programjuk módosításait, illetve kiigazításait közölniük."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 6-án.

a Bizottság részéről

Franz Fischler

a Bizottság tagja

[1] HL L 265., 1998.9.30., 1. o.

[2] HL L 173., 1997.7.1., 1. o.

[3] HL L 161., 2000.7.1., 65. o.

[4] HL L 319., 1997.11.21., 4. o.

[5] COM(2001) 70. sz. végleges.

--------------------------------------------------
A Bizottság 1356/2001/EK rendelete

(2001. július 4.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Olaszország a 2081/92/EGK rendelet 5. cikkével összhangban továbbította a Bizottságnak egy név földrajzi árujelzőként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy a kérelem tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az a Közösség egész területén földrajzi árujelzőként oltalmat élvez.

(5) E rendelet melléklete kiegészíti a legutóbb a 898/2001/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 4-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 282., 2000.10.5., 5. o.

[4] HL L 126., 2001.5.8., 18. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs- és zöldségfélék

OLASZORSZÁG

Limone Costa d’Amalfi (OFJ)

--------------------------------------------------
A Bizottság 1609/2001/EK rendelete

(2001. augusztus 6.)

a borpiac közös szervezéséről szóló 1493/1999/EK tanácsi rendelet alkalmazásának egyes részletes szabályai megállapításáról, valamint a borászati eljárások és kezelések közösségi kódexének létrehozásáról szóló 1622/2000/EK rendelet analitikai módszerek tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 46. cikkére,

mivel:

(1) A legutóbb a 885/2001/EK rendelettel [3] módosított 1622/2000/EK bizottsági rendelet [4] a szokásos módszerek kivételével – amelyek 2001. augusztus 1-jétől többé nem kerülnek leírásra – hatályban tartja a legutóbb a 761/1999/EK rendelettel [5] módosított, a boranalízis közösségi módszereinek meghatározásáról szóló, 1990. szeptember 17-i 2676/90/EGK bizottsági rendeletet [6].

(2) A szokásos vizsgálati módszerek nagy részét általában a tagállamok kontroll-laboratóriumaiban általánosan használják, és az összehasonlító próbaelemzések megállapítják, hogy azoknak a pontossága és helyessége azonosnak bizonyult a 2676/90/EGK rendeletben található referenciavizsgálati módszerek pontosságával és helyességével; továbbá a Nemzetközi Szőlészeti és Borászati Hivatal ezen szokásos módszerek referenciamódszerként történő elismerését tervezi. A szokásos módszerek e hitelesítő felülvizsgálata további kétéves vizsgálatot kíván meg, amely időtartam alatt ezek a módszerek a 2676/90/EGK rendeletben továbbra is szerepelnek.

(3) Az 1622/2000/EK rendeletet emiatt módosítani kell abból a célból, hogy a 2676/90/EGK rendelet mellékletében leírt szokásos módszerek hatályon kívül helyezése két évvel elhalasztásra kerüljön.

(4) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1622/2000/EK rendelet 44. cikkében szereplő 2001. augusztus 1. helyébe a 2003. augusztus 1. lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 2001. augusztus 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 6-án.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 179., 1999.7.14., 1. o.

[3] HL L 128., 2001.5.10., 54. o.

[4] HL L 194., 2000.7.31., 1. o.

[5] HL L 99., 1999.4.14., 4. o.

[6] HL L 272., 1990.10.3., 1. o.

--------------------------------------------------
A Bizottság 2458/2001/EK rendelete

(2001. december 14.)

a rizs és a tört rizs behozatalára vonatkozó egyes vámkontingensek megnyitásáról és igazgatásának szabályozásáról szóló 327/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [1] és különösen annak 1. cikkére,

tekintettel az Általános Vám- és Kereskedelmi Egyezmény XXIII. cikke alapján Thaifölddel folytatott tárgyalások eredményeinek elfogadásáról szóló, 1996. május 13-i 96/317/EK tanácsi rendeletre [2] és különösen annak 3. cikkére,

mivel:

(1) A 648/98/EK rendelettel [3] módosított, a rizs és a tört rizs behozatalára vonatkozó egyes vámkontingensek megnyitásáról és igazgatásának szabályozásáról szóló, 1998. február 10-i 327/98/EK bizottsági rendelet [4] I. melléklete tartalmazza a thaiföldi export kiviteli engedélyét, III. melléklete pedig a tagállamok által a Bizottságnak küldött értesítés mintáját.

(2) Thaiföld módosította kiviteli engedélyét, és ezért a 32//98/EK rendelet I. mellékletének módosítása szükséges.

(3) A kontingensekkel kapcsolatos ügyintézés tapasztalata azt mutatta, hogy előnyös, ha a tagállamok által a Bizottságnak küldött értesítés tartalmazza a kiviteli engedély számát. Ezért a 327/98/EK rendelet módosítása szükséges, valamint III. mellékletét újjal kell felváltani.

(4) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 327/98/EK rendelet a következőképpen módosul:

1. A 8. cikk első francia bekezdése helyébe a következő szöveg lép:

"– a kibocsátást követő két munkanapon belül, a nyolc számjegyű KN-kód és a származási ország szerint lebontott és a kibocsátott behozatali engedélyek alá tartozó mennyiségekről, a kiadás keltének, a kiviteli bizonyítvány számának, az engedély számának, valamint a jogosult nevének és címének adataival."

2. Az I. és III. melléklet helyébe e rendelet I. és II. melléklete lép.

2. cikk

Ez a rendelet 2002. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 14-én.

a Bizottság részéről

Franz Fischler

a Bizottság tagja

[1] HL L 146., 1996.6.20., 1. o.

[2] HL L 122., 1996.5.22., 15. o.

[3] HL L 88., 1998.3.24., 3. o.

[4] HL L 37., 1998.2.11., 5. o.

--------------------------------------------------

ANEXO IBILAG IANHANG IΠΑΡΑΡΤΗΜΑ ΙANNEX IANNEXE IALLEGATO IBIJLAGE IANEXO ILIITE IBILAGA I

+++++ TIFF +++++

--------------------------------------------------

II. MELLÉKLET

III. MELLÉKLET

Rizs – 327/98/EK renedelet

+++++ TIFF +++++

--------------------------------------------------
A Bizottság 464/2001/EK rendelete

(2001. március 7.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Spanyolország a 2081/92/EGK rendelet 5. cikkével összhangban továbbította a Bizottságnak egyes nevek eredetmegjelölésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő nevekre vonatkozóan, azoknak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok eredetmegjelölésként a Közösség egész területén oltalmat élveznek.

(5) E rendelet melléklete kiegészíti a legutóbb a 138/2001/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ) vagy mint oltalom alatt álló eredetmegjelölést (OEM).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. március 7-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 173., 2000.6.22., 4. és 8. o.

[4] HL L 23., 2001.1.25., 17. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs és zöldségfélék

SPANYOLORSZÁG

Azafrán de la Mancha (OFJ)

Pimentón de Murcia (OFJ)

--------------------------------------------------
A Bizottság 717/2001/EK rendelete

(2001. április 10.)

a paradicsomra vonatkozó forgalmazási előírások megállapításáról szóló 790/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, a gyümölcs és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 2. cikke (2) bekezdésére,

mivel:

(1) A paradicsomra vonatkozó forgalmazási előírások megállapításáról szóló, 2000. április 14-i 790/2000/EK bizottsági rendelet [3] melléklete meghatározza a paradicsom osztályba sorolására vonatkozó rendelkezéseket.

(2) Azért, hogy biztosítani lehessen a világpiacon az átláthatóságot, ezeket a rendelkezéseket módosítani kell. Nemrég azért módosult az Egyesül Nemzetek Európai Gazdasági Bizottságának a paradicsom minőségi előírásaira vonatkozó ajánlása, hogy megállapítsák, hogy a cseresznye-paradicsomon – még akkor sem, ha másodosztályú – nem lehet behegedt repedés.

(3) Az e rendeletben előírt rendelkezések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 790/2000/EK rendelet mellékletében a II. cím ("A minőségre vonatkozó előírások") B. része ("Osztályozás") iii. pontjának ("II. osztály") harmadik francia bekezdése helyébe a következő szöveg lép:

"– a gömbölyű, a gerezdes és a hosszúkás paradicsomon 3 centiméternél hosszabb behegedt repedés nem lehet."

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ezt a rendeletet a hatálybalépését követő második hónap első napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 10-én.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 297., 1996.11.21., 1. o.

[3] HL L 95., 2000.4.15., 24. o.

--------------------------------------------------